Kultūras ministrija (reģistrācijas Nr.90000042963) izsludina atklātu konkursu uz **valsts sabiedrības ar ierobežotu atbildību „****Latvijas Nacionālais teātris”** **valdes locekļa** **amatu**.

**Prasības pretendentiem/-ēm:**

* nevainojama reputācija;
* akadēmiskā augstākā izglītība vai otrā līmeņa profesionālā augstākā izglītība sociālajās vai humanitārajās zinātnēs (izņemot pirmā līmeņa profesionālo augstāko izglītību);
* vismaz 2 (divu) gadu darba pieredze vadošā amatā valsts vai pašvaldību kapitālsabiedrībā, biedrībā vai nodibinājumā (iegūta pēdējo 7 (septiņu) gadu laikā);
* valsts valodas prasmes C1 līmenī un vismaz vienas svešvalodas (kas ir Eiropas Savienības oficiālā valoda) zināšanas (vismaz B1 līmenis mutvārdu saziņas prasmēs svešvalodai atbilstoši *Europass* Valodu pases pašnovērtējuma tabulai <https://rm.coe.int/CoERMPublicCommonSearchServices/DisplayDCTMContent?documentId=090000168045bb5e>);
* zināšanas un izpratne par kultūras nozari (īpaši par teātra nozari);
* zināšanas un izpratne par valsts kapitālsabiedrības darbību un vadību, tai skaitā finanšu vadību;
* prasme prezentēt un argumentēti pamatot savu viedokli.

Valdes locekļu amata pretendentiem tiks novērtētas Ministru kabineta noteikumos Nr.20 „Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” paredzētās kompetences, no kurām būtiskākās noteiktas:

* komandas vadīšana (būtiskā kompetence);
* stratēģiskais redzējums (būtiskā kompetence);
* orientācija uz rezultātu sasniegšanu;
* lēmumu pieņemšana un atbildība.

Konkursā nevar piedalīties personas, uz kurām attiecas Publiskas personas kapitāla daļu un kapitālsabiedrību pārvaldības likuma 31.panta ceturtajā daļā noteiktie valdes locekļa amata pretendentiem izvirzītie nosacījumi, kas liedz ieņemt valdes locekļa amatu.

**Pieteikumu konkursam var iesniegt līdz 2023.gada 19.maijam (ieskaitot)** elektroniska dokumenta veidā, kas parakstīts ar drošu elektronisku parakstu un satur laika zīmogu saskaņā ar normatīvajiem aktiem par elektronisko dokumentu noformēšanu, nosūtot uz Kultūras ministrijas oficiālo elektronisko adresi (e-adresi): DEFAULT@90000042963 vai elektronikā pasta adresi: [vakances@km.gov.lv](mailto:vakances@km.gov.lv) ar norādi „Pieteikums konkursam uz valsts sabiedrības ar ierobežotu atbildību „Latvijas Nacionālais teātris” valdes locekļa amatu”.

**Pretendentiem/-ēm** lūdzam iesniegt šādus dokumentus:

* pretendenta pieteikuma anketu, tostarp valdes locekļa amata pretendenta apliecinājumu un piekrišanu amata pretendenta pieteikumā un dzīves gājuma aprakstā norādīto datu apstrādei (pieejama Kultūras ministrijas tīmekļvietnē [www.km.gov.lv](http://www.km.gov.lv) sadaļā *Vakances*);
* parakstītu dzīves gājuma aprakstu (*Curriculum Vitae)* latviešu valodā (vēlams sagatavot atbilstoši *Europass* CV standarta formai (pieejama <https://europass.lv/>));
* izglītību apliecinoša dokumenta (diploma) kopiju (ja izglītības dokuments vai grāds iegūts ārvalstīs, pievieno Akadēmiskās informācijas centra izziņu par to, kādam Latvijā piešķirtam izglītības dokumentam vai grādam atbilst ārvalstīs iegūtais izglītības dokuments vai grāds);
* Valsts izglītības satura centra izsniegtu valsts valodas prasmes apliecības kopiju (ja persona nav ieguvusi pamata, vidējo vai augstāko izglītību akreditētās programmās latviešu valodā);
* citus dokumentus, kas apliecina pretendentam izvirzīto prasību izpildi.

**Mēneša atlīdzība (bruto):** 3 677,00 EUR (*Saskaņā* ar *Ministru kabineta 2020.gada 4.februāra noteikumu Nr.63 „Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru”*).

Informējam, ka pretendentiem, kuri tiks izvirzīti uz Konkursa III kārtu, papildus būs jāiesniedz un jāprezentē pretendenta izstrādāts Latvijas Nacionālā teātra turpmākās darbības attīstības piedāvājums 5 (pieciem) gadiem, kurā norādīts tā īstenošanas veids un līdzekļi (teksta apjoms – 5 (piecas) līdz 10 (desmit) A4 formāta lapas) (informācija par Latvijas Nacionālā teātra darbību pieejama – <https://teatris.lv/teatris/par-kapitalsabiedribu/nefinansu-parskati/>).

Tālrunis uzziņām 25784750.

Kultūras ministrija informē, ka pretendentu pieteikuma dokumentos norādītie personas dati tiks apstrādāti, lai nodrošinātu pretendentu atlasi atklāta konkursa ietvaros. Pretendentu personas datu apstrādes pārzinis ir Kultūras ministrija.